Spanja tgħalaq l-istabbilimenti tad-divertiment fir-reġjuni kollha
L-awtoritajiet Spanjoli ordnaw lir-reġjuni kollha biex jagħalqu l-istabbilimenti tad-divertiment u jipprojbixxu it-tipjip anki barra, f'żoni fejn huwa impossibbli li tkun osservata ż-żamma tad-distanza soċjali. Il-Ministru tas-saħħa Spanjol qal li l-miżuri huma maħsuba li jikkontrollaw l-imxija hekk kif iż-żgħżagħ kienu mwissija biex ma jixorbux l-alkohol u biex ma jinġabrux aktar minn 10 persuni fejn xulxin. Anki l-awtoritajiet fi New Zealand ġeddew il-perjodu tal-lockdown fl-ikbar belt fil-pajjiż, f'Auckland, b'mill-inqas 12-il jum wara li feġġew aktar każi ġodda. Sadattant, l-awtoritajiet Awstraljani sfaw fil-mira ta' kritika ħarxa wara li inkjesta uffiċjali dwar il-cruise liner Ruby Princess. L-inkjesta sabet żbalji serji fil-mod kif l-awtoritajiet ta' New South Wales immaniġjaw il-każijiet ta' Covid-19 li feġġew abbord il-vapur. L-2,700 passiġġier tħallew jinżlu f'Sydney f'nofs Marzu li għadda mingħajr ma sarilhom screening tajjeb. Aktar minn 100 minnhom ħassewhom ma jifilħux. Aktar tard, total ta' 914 irriżultaw pożittivi għall-Covid-19 u minnhom mietu 22. Il-cruise liner li kien qed iġorr maġġoranza ta' Awstraljani, kienu għadu kif temm vjaġġ ta' 11-il ġurnata minn Sydney għal New Zealand u lura.